מוזיאון הגראן פאלה

מוזיאון הגראן פאלה דה שאנז אליזה (בצרפתית: Le Grand Palais, מילולית "הארמון הגדול"), המוכר בקיצור: הגראן פאלה, הוא אתר היסטורי , אולם תצוגה ומתחם מוזיאונים הממוקם בשאנז אליזה ברובע ה-8 של פריז, צרפת. בנייתו של הגראן פאלה החלה בשנת 1897 לאחר הריסת ארמון התעשייה וכחלק מההכנות לתערוכה העולמית של 1900. במסגרת ההכנות לתערוכה זו נבנו גם מוזיאון הפטי פאלה וגשר אלכסנדר השלישי הסמוכים. המבנה תוכנן להיות מקום רחב היקף לאירועים אמנותיים רשמיים. על גמלון הבניין חקוקות המלים הבאות: "אנדרטה שהוקדשה על ידי הרפובליקה לתפארת האמנות הצרפתית". הבניין עוצב לפי סגנון אדריכלות האמנויות היפות, וכולל חזיתות אבן מעוטרות, קמרונות זכוכית וחידושים תקופתיים שכללו ברזל, שלד פלדה ובטון מזוין. המבנה רשום כמונומנט היסטורי על ידי משרד התרבות הצרפתי. באולימפיאדת פריז (2024) אירח הגראד פאלה את תחרויות הסיף והטאקוונדו. קישורים חיצוניים אתר האינטרנט הרשמי של מוזיאון הגראן פאלה (באנגלית) מוזיאון הגראן פאלה, ברשת החברתית פייסבוק מוזיאון הגראן פאלה, ברשת החברתית X (טוויטר) מוזיאון הגראן פאלה, ברשת החברתית אינסטגרם מוזיאון הגראן פאלה, סרטונים בערוץ היוטיוב מוזיאון הגראן פאלה, באתר אנציקלופדיה בריטניקה (באנגלית) הערות שוליים